Üsna palju kogunes ka tegemisi, millega tuli  hakkama saada peaaegu iseseisvalt. Ühe esimese asjana otsustasin aidata väikese ringkäigu läbiviimisel Tartusse seminarile sõitnud makedoonlastele. Selle korraga sai küll selgeks, et ega see giidindus niisama lihtne olegi. Ja kuigi ajaloolised faktid jäid seekord pisut umbmäärasteks, said külalised jalutuskäigu sügiseselt kaunis Tartus ning mina veidi keelepraktikat. Tervislikke jalutuskäike olen harrastatud veel lastega Emajõe koolist, tänu kellele said näiteks hästi koduseks vist kõik kesklinna piirkonna  mänguväljakud ning põnevad paigad.  Endalegi üllatuseks avastan, et mõne aasta jooksul on kogunenud palju üpris eriilmelisi tegemisi. Kõik see on olnud rohkem, kui oodata oskasin.